Illa yiwen n ugellid, agellid ala Rebbi, ur ittagad bab-is i t-id-ixelqen, ur isɛi rreḥma ɣer yimdanen. Win d-ildin seg-sen imi-s, ileggen-it iɣḍel-as tuɣmas, irra-t d afermac. Win ittḍelmen issuter azref-is, igzem-as iles-is, irra-t d agugam. Win ur nessader i wallen mi dteɛdda yiwet seg tlawin-is, issali-yas-d tiṭ-is, irra-t d abaṭṭuc. Win iɛefsen ayla-s ula melba ttɛamud, igzem-as tifednin, irra-t d aqudar. Ma tmaẓẓdeḍ ɣer tbexsist-is, igzem-ak afus, irra-yak-t d aqermaḍ. Qqlen akk yimdanen d iqucaḥen d imeɛdar.